<classify> Yanga ikiwa nyumbani juzi ilipata ushindi huo na kuwafanya kuwa na kazi nyepesi ya kusonga mbele katika mchezo wa marudiano utakaochezwa Angola Jumanne ya wiki ijayo.Akizungumza mara baada ya mchezo Pluijm, alisema ulikuwa mchezo mgumu na wapinzani wao Sagrada, walijitahidi kuwabana kwa kucheza kwa kujihami, lakini anafurahi kuona wachezaji wake waliongeza juhudi na kufanikiwa kupata mabao hayo mawili.Kwa upande wake kocha Zoram Manojlovec wa Esperanca alisema hakufurahishwa na namna timu yake ilivyocheza na matokeo hayo yanawaweka katika sehemu ngumu kusonga mbele hatua ya makundi kutokana na ubora waliokuwa nao wapinzani wao Yanga.Alisema Yanga ni timu bora ambayo ina wachezaji wazuri wanaojua kuwasoma wapinzani wao na kubadilisha matokeo muda wowote wanarudi nyumbani kurekebisha makosa lakini anaamini haitakuwa rahisi wao kubadilisha matokeo.Yanga inahitaji sare ya aina yoyote, au kufungwa 1-0 au ushindi wa aina yoyote ili isonge mbele na kutinga hatua ya makundi ikiwa ni mara ya kwanza kwa timu za Tanzania kufanya hivyo tangu Simba walipofuzu katika hatua hiyo katika mashindano ya klabu bingwa Afrika mwaka 2003. Yanga kwa mara ya mwisho walicheza hatua ya makundi ya Ligi ya Mabingwa wa Afrika mwaka 1998 na tangu wakati huo haijawahi kufuzu kwa hatua hiyo.  <topic>: MICHEZO 